Fame (popduo)

Fame var en svensk popduo som besto av Jessica Andersson (født 27. oktober 1973 i Stockholm) og Magnus Bäcklund (født 16. november 1965 i Kristinehamn i Värmland). De to møtte hverandre i tv-talentprogrammet Fame Factory som ble sendt på TV3 Sverige høsten 2002. Bäcklund vant konkurransen, mens Andersson trakk seg fra programmet på grunn av graviditet. Andersson er en tidligere fotomodell, mens Bäcklund er pilot. Duoen representerte Sverige i Eurovision Song Contest 2003 med sangen «Give Me Your Love», og de endte på en femteplass.

Melodifestivalen
I 2003 stilte Fame opp i svenske Melodifestivalen med sangen «Give Me Your Love» og vant en klar seier foran artister som Jan Johansen, Jill Johnson, Alcazar og Afro-Dite. Takket være seieren fikk Fame representere Sverige i Eurovision Song Contest 2003 i Latvia. Der endte de til slutt på en femteplass.

Etter den europeiske finalen fikk Fame oppmerksomhet i Norge, takket være NRKs mangeårige kommentator, Jostein Pedersen. På direkten under finalen sa Pedersen at Fame hadde «mindre utstråling enn bokhyllen Ivar fra IKEA». Kommentaren vekket irritasjon i Sverige og endte med at EBU foretok en granskning av Pedersens kommentarer, uten at det ble noen konsekvenser i ettertid. 

I 2004 deltok duoen på nytt i Melodifestivalen og kom på sjetteplass med sangen «Vindarna vänder oss».

Etter oppløsningen
Duoen eksisterte frem til 2006, da de to medlemmene innledet hver sine solokarrierer.

Magnus Bäcklund 
Magnus Bäcklund deltok senere i Melodifestivalen 2006 med sangen «The Name of Love». Han nådde finalen, der han endte på femteplass.

Jessica Andersson
Jessica Andersson deltok senere i Melodifestivalen fem ganger: med «Kalla nätter» i 2006, «Kom» i 2007, «I Did It for Love» i 2010, «Can't Hurt Me Now» i 2015 og til slutt i Melodifestivalen 2018 med sangen «Party Voice». Ingen av bidragene nådde opp i konkurransen. Hun har også gitt ut to soloalbum: Wake Up i 2009 og 40.14.4 i 2013.

Diskografi

Album

Singler

Referanser

Eksterne lenker 
 

Svenske musikkgrupper
Svenske popgrupper
Band etablert i 2003
Deltakere i Melodifestivalen
Deltakere i Eurovision Song Contest